РЕПУБЛИКА СРБИЈА

AП ВОЈВОДИНА

ИНСТИТУТ ЗА ЈАВНО ЗДРАВЉЕ ВОЈВОДИНЕ

Адреса: Футошка 121, 21000 НОВИ САД

[www.izjzv.org.rs](http://www.izjzv.org.rs)

Број: 01-366/2

Датум: 26.02.2025. године

## На основу члана 27. став 1. тачка 1. Закона о јавним набавкама („Службени гласник РС“ број 91/19 и 92/2023 ) Финансијског плана и Плана набавки Института за јавно здравље Војводине за 2024. годину на које се Закон о јавним набавкама не примењуje и Одлуке о спровођењу набавке 01-366/1 од 20.02.2025. године, објављујемо/достављамо:

## П О З И В

**за достављање понуда**

**НА-03/2025**

Позивамо вас да доставите понуду за набавку услуга **„Набавка услуга физичко-техничког обезбеђења“** која је планирана у Плану набавки установе, а у складу са спецификацијом која се налази у прилогу овог позива.

Понуду доставити на обрасцу који се налази у прилогу овог позива. Обавезно попунити све податке у обрасцу.

**Критеријум за избор**: најнижа понуђена цена.

**Услови и начин плаћања**: на текући рачун Извршиоца у року до 30 дана од дана достављања исправног рачуна регистрованог на ЦРФ и СЕФ-у, у складу са Законом о електронском фактурисању.

**Начин достављања понуда**: Понуде са припадајућом документацијом се достављају путем:

А) поште или лично у седишту наручиоца, на адреси: Футошка 121, 21000 Нови Сад, у затвореној коверти са назнаком услуге „**Набавка услуга физичко-техничког обезбеђења“**

или

Б) електронским путем на е-маил адресу: oliver.gion@izjzv.org.rs

Рок за подношење понуда: Рок за подношење понуда је **7** дана од дана објављивања/упућивања позива за подношење понуда, односно **до 05.03.2025**. године у 10:00 часова. Све понуде које пристигну на адресу наручиоца до назначеног рока, сматраће се благовременим. Неблаговремене понуде се неће разматрати и биће неотворене враћене понуђачу.

Контакт особа: Оливер Гион, телефон 062/777-550, путем електронске поште: oliver.gion@izjzv.org.rs.

**Техничка спецификација**

**Набавка услуга физичко-техничког обезбеђења**

Предмет набавке обухвата услуге из табеле испод:

|  |  |  |  |  |
| --- | --- | --- | --- | --- |
| **РБ** | **Шифра ставке** | **Назив ставке** | **Јединица мере** | **Количина** |
| 1 | 10987 | Услуга физичко-техничког обезбеђења | Радни сат | 5528 |

**Предмет набавке:** послови **физичко-техничког обезбеђења и противпожарне заштите** објеката (и непосредне околине), имовине и запослених Наручиоца.

**Место извршења:** Институт за јавно здравље Војводине, Футошка 121, 21000 Нови Сад

**Рок за почетак вршења услуга:** изабрани понуђач је дужан да обезбеди и распореди извршиoцe у складу са спецификацијом максимално 3 дана након потписивања уговора

**Планирани број радних сати:** 5528 сати годишње

Планирани број сати наведен је у сврху припреме и подношења понуде; Наручилац задржава право да одступи од планираног - до износа опредељених средстава за ту годину.

**Планирани број извршилаца:** 3 (три)

Наручилац задржава право да одступи од планираног броја, те Извршиоцу захтева повећање/смањење броја извршилаца ангажованих на пословима физичко-техничког обезбеђења

Изабрани понуђач је у обавези да за време реализације уговора у сваком моменту обезбеди потребан број извршилаца наведених квалификација (без обзира на њихова међусобна права и обавезе, у смислу коришћења годишњих одмора, права на боловање и сл.)

Изабрани понуђач сноси искључиву одговорност за своје раднике – за све евентуалне повреде на раду или у вези са радом истих, као и за сваку другу материјалну/нематеријалну штету коју би наведени радници могли претрпети, за време обављања посла код Наручиоца.

**Време пружања услуге :**

радним данима : 14.00-07.00 часова

суботом, недељом: 00.00-24.00 часова

нерадним данима у време празника: 00.00- 24.00 часова

Наручилац задржава право да у случају потребе захтева од Извршиоца пружање услуга по измењеном радном времену.

**Начин пружања услуге:** континуирано 365 дана у години

Предметне услуге пoдразумевају следеће:

* Физичко – техничко обезбеђење објеката, имовине и запослених Наручиоца на горе наведеној адреси
* Контрола улаза и приступа у објекат или простор који се обезбеђује
* Издавање наредби лицу да се удаљи из објекта или простора који се обезбеђује, ако се лице ту неовлашћено налази
* Привремено задржавање лица које је затечено у објекту или простору у вршењу кривичног дела и тежих прекршаја нарушавања јавног реда и мира, до доласка надлежних органа
* Надзор и давање потребних информација пацијентима и странкама;
* Пружање помоћи странкама приликом уласка у зграду, превоза лифтом
* Надзор и евиденција запослених радника и других лица, ван редовног радног времена Наручиоца;
* Издавање, пријем и евиденција кључева од просторија у објектима;
* Рад на телефонској централи;
* Чување у тајности свих података до којих дође у току обављања услуге, а који се односе на пословање Наручиоца или у вези са Наручиоцем, као и странкама;
* Спречавање свих активности и појава које могу угрозити редовне услове рада, укључујући и надзор над паркинг простором у објектима и дворишном простору Наручиоца
* Уочавање свих облика угрожености објеката и имовине (пожар, отуђивање, елементарне непогоде, уништење и сл.), отклањање уочених недостатака и обавештавање одговорних лица о уоченим недостацима и опасностима;
* Послови противпожарне заштите који су регулисани интерним актима, у зависности од специфичности обављања технологије рада у организационим деловима Наручиоца, као и специфичности конкретног објекта.
* Реаговање у случају позива запослених код уочене опасности од настанка пожара и гашење почетних пожара, обавештавање ватрогасно-спасилачке јединице и учествовање у гашењу пожара и евакуацији лица и материјалних добара;
* Други послови у складу са насталим потребама на конкретном објекту, из области заштите од пожара, по налогу непосредних руководиоца или стручних лица на пословима заштите од пожара или управљања ризиком;
* Редован обилазак и контрола објеката;
* Обавезна контрола лабораторија и просторија у којима остају упаљени расхладни, термички и други електро уређаји и њихово евидентирање;
* Контрола и одлагања ствари на путевима евакуације уношења и коришћења лако запаљивих материјала, као и других забрана;
* Констатовање и обавештавање одговорног лица о кваровима разводних ормана, прекидача, вентила на воду, гас и др. техничке опреме;
* У случају обилнијих падавина завртање вентила у шахтовима за канализацију да не би дошло до поплаве у згради Наручиоца, а по престанку падавина одвртање истих вентила.
* У случају снежних падавина, чишћење снега, ради омогућавања несметаног прилаза згради Наручиоца са предње и задње стране;
* Свакодневно вођење евиденције у књизи примопредаје дежурства;
* Месечно писмено извештавање о безбедности објеката и имовине Наручиоца и уоченим недостацима;

У случају **настанка штетног догађаја**, изабрани понуђач је дужан да у року од 24 часа достави Наручиоцу следеће:

* Записник о губитку/оштећењу/насталој штети

* Појединачне изјаве свих учесника штетног догађаја, а посебно запослених код Извршиоца
* Пријаву МУП-у са потврдом о пријему исте;

* Записник МУП-а о извршеном увиђају
* друга документа по захтеву Наручиоца

Неопходно је да понуђач уз понуду достави доказе о поседовању вежећих лиценци које се односе на понуђача, а које ће бити важеће до датума истека рока на који се уговор додељује, а то су:

* лиценца за вршење основних послова обезбеђења – без оружја / лиценца за вршење специјалистичких послова обезбеђења - са оружјем
* лиценца за процену ризика у заштити лица, имовине и пословања

Приликом потписивања уговора изабрани понуђач је за све запослене које упућује код Наручиоца дужан да достави:

* Копије уговора о раду / М или М3А обрасца;
* Копије важећих лиценци/уверења за вршење основних послова службеника обезбеђења – без оружја / Копије важећих/уверења лиценци за вршење специјалистичких послова службеника обезбеђења – са оружјем;
* Копије важећих лиценци/уверења о положеном стручном испиту из области против пожарне заштите;

**Лиценце за Понуђача и за лица које Понуђач упућује код Наручиоца морају да буду важеће у тренутку потписивања уговора, као и да буду важеће до датума истека рока на који се уговор додељује.**

Сваки радно ангажовани извршилац је у обавези да има евиденциону картицу, на основу које ће се вршити контрола радних сати. Трошкове израде евиденционих картица сноси Наручилац.

Трошкове који настану услед потребе за поновном израдом картице (због оштећења/губитка картице) не сноси Наручилац.

На крају сваког месеца Наручилац сачињава **Записник о пруженим услугама** са назначеним бројем сати утрошених у том месецу, који потписују овлашћена лица уговорних страна, а на основу кога се сачињава фактура за тај месец.

**Сва лица ангажована за пружање услуге, морају носити једнообразне униформе са видним обележјима, са уредним изгледом,**

**Посао су дужни да обављају** **у складу са правилима струке, Законом о приватном обезбеђењу, Законом о противпожарној заштити и осталим правним прописима који који регулишу предметну област, важећим стандардима, као и да се придржавају упутстава за рад која важе за запослене на истим пословима код Наручиоца**

Извршилац је у обавези да поступа у складу са налозима Наручиоца који нису у супротности са добрим пословним обичајима и правилима струке, а који су у интересу извршења предмета уговора.

**Образац понуде број: \_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_2025 год.**

**ПОДАЦИ О ПОНУЂАЧУ**

|  |  |
| --- | --- |
| НАЗИВ ПОНУЂАЧА |  |
| СЕДИШТЕ И АДРЕСА |  |
| ТЕЛЕФОН |  |
| ФАКС |  |
| Е-МАИЛ |  |
| ШИФРА ДЕЛАТНОСТИ |  |
| МАТИЧНИ БРОЈ |  |
| ПИБ |  |
| БРОЈ ТЕКУЋЕГ РАЧУНА |  |
| НАЗИВ БАНКЕ |  |
| У СИСТЕМУ ПДВ-А | ДА / НЕ |
| ОСОБА ЗА КОНТАКТ |  |
| ТЕЛЕФОН ОСОБЕ ЗА КОНТАКТ |  |
| ОВЛАШЋЕНО ЛИЦЕ ЗА ПОТПИСИВАЊЕ УГОВОРА |  |
| ТЕЛЕФОН ОВЛАШЋЕНОГ ЛИЦА |  |
| ОДГОВОРНО ЛИЦЕ КОЈЕ РУКОВОДИ ИЗВРШЕЊЕМ НАБАВКЕ |  |
| ТЕЛЕФОН ОДГОВОРНОГ ЛИЦА |  |

**ОБРАЗАЦ СТРУКТУРЕ ПОНУЂЕНЕ ЦЕНЕ**

**НА-03/2025**

|  |  |  |  |  |  |
| --- | --- | --- | --- | --- | --- |
| **РБ** | **Шифра** | **Врста услуга** | **ЈМ** | **Количина** | **Јединична цена**  **без ПДВ-а** |
| 1 | 10987 | Услуга физичко-техничког обезбеђења | Радни сат | 5528 |  |
| **Укупна цена без ПДВ-a** | | | |  | |
| **Укупна цена са ПДВ-ом** | | | |  | |

**Напомена:**

* У цену морају бити урачунати сви трошкови потребни за реализацију предметне набавке.
* Понуде са авансним начином плаћања ће се сматрати неприхватљиве.

**Рок важности понуде:** \_\_\_\_\_\_\_\_\_\_\_дана од дана пријема понуде (не може бити краћи од 30 дана).

**Услови и начин плаћања**: на текући рачун Извршиоца у року до 30 дана од дана достављања исправног рачуна регистрованог на ЦРФ и СЕФ-у, у складу са Законом о електронском фактурисању.

**Напомена:** *Образац понуде понуђач мора да попуни, потпише и печатом овери, чиме потврђује да су тачни подаци који су у обрасцу понуде наведени.*

МЕСТО:\_\_\_\_\_\_\_\_\_\_\_\_\_\_\_\_\_\_ М.П.

ДАТУМ:\_\_\_\_\_\_\_\_\_\_\_\_\_\_\_\_\_\_ ПОНУЂАЧ:\_\_\_\_\_\_\_\_\_\_\_\_\_\_\_\_\_\_\_

**ОБРАЗАЦ ИЗЈАВЕ О САГЛАСНОСТИ СА ТЕХНИЧКОМ СПЕЦИФИКАЦИЈОМ У ПОСТУПКУ НАБАВКЕ**

**НА-03/2025**

У поступку набавке НА-03/2025, као овлашћено лице понуђача дајем следећу

И З Ј А В У

Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

је сагласан са техничком спецификацијом у поступку набавке.

Датум: М.П. Потпис овлашћеног лица понуђача:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Напомена:** *Уколико понуду подноси група понуђача, потребно је да се наведени образац Изјаве фотокопира у довољном броју примерака, попуни и потпише за сваког члана групе понуђача (као и за носиоца посла групе понуђача).*

**МОДЕЛ УГОВОРА**

**Институт за јавно здравље Војводине**  са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа ВД директора др Милена Табаковић (у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извршилац), рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_\_,

закључују:

**УГОВОР**

**О НАБАВЦИ УСЛУГА**

**НА-03/2025**

Члан 1.

Предмет Уговора је извршавање услуга **„Набавка услуга физичко-техничког обезбеђења“**,сагласно захтевима техничке спецификације, са ценом из Обрасца понуде која је саставни део овог уговора.

Извршилац се обавезује да ће услуге које су предмет овог уговора, извршити у роковима, на начин, и у складу са захтевима техничке спецификације.

Услуге се извршавају на адреси Наручиоца, Институт за јавно здравље Војводине, Футошка 121, 21000 Нови Сад.

Члан 2.

Уговорна цена **по часу рада** је у складу са Обрасцем структуре цена, и износи \_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_ динара са ПДВ-ом.

Уговорна цена **на годишњем нивоу** укупно износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом, а максимално до износа опредељених средстава. ***(Попуњава Наручилац)***

Уговорна цена обухвата све трошкове који су везани за реализацију предметне набавке.

Цена услуга које су предмет овог уговора непроменљиве су у периоду важности овог уговора, без обзира на време извршења и друге околности које утичу на формирање цене предметних услуга.

Плаћање ће се извршити у року до 30 дана од дана извршења услуга и достављања исправног рачуна регистрованог на ЦРФ и СЕФ-у, у складу са Законом о електронском фактурисању.

Фактура се сачињава на основу месечног Записника о пруженим услугама, на начин предвиђен Техничком спецификацијом.

Захтев Наручиоца је да фактура садржи и број Уговора о јавној набавци (заводни број Наручиоца).

Фактуре који нису сачињене у складу са наведеним биће враћене Извршиоцу, а плаћање одложено на штету Извршиоца све док се не достави исправан рачун.

Члан 3.

Наручилац се обавезује да плати уговорену цену на рачун Извршиоца, по цени из Обрасца структуре цене и на начин дефинисан чланом 3. овог уговора.

Наручилац ће Извршиоцу обезбедити адекватне радне услове (простор), у складу са прописима, описом посла и условима из спецификације.

Наручилац ће правовремено обавестити Извршиоца о свим чиниоцима који би на било који начин могли утицати на пружање услуге.

Наручилац задржава право на корекцију броја радних сати и броја ангажованих лица током важења уговора, највише до износа опредељених средстава.

Наручилац се обавезује да, по потреби, благовремено обавести Извршиоца о изменама радног времена, броја радних часова, и промени броја извршилаца.

Члан 4.

Извршилац се обавезује да обавезу из члана 2. овог уговора изврши у складу са правилима струке, Законом о приватном обезбеђењу, Законом о противпожарној заштити и осталим правним прописима који регулишу предметну област, важећим стандардима, условима из Конкурсне документације, као и да се придржава упутстава за рад која важе за запослене на истим пословима код Наручиоца.

Извршилац је у обавези да поступа у складу са налозима Наручиоца који нису у супротности са добрим пословним обичајима и правилима струке, а који су у интересу извршења предмета уговора.

Извршилац је у обавези да за време трајања уговора достави за свако ангажовано лице које упућује код Наручиоца:

* Копије уговора о раду / М или М3А обрасца;
* Копије важећих лиценци/уверења за вршење основних послова службеника обезбеђења – без оружја / Копије важећих/уверења лиценци за вршење специјалистичких послова службеника обезбеђења – са оружјем;
* Копије важећих лиценци/уверења о положеном стручном испиту из области против пожарне заштите;

Извршилац се обавезује да за време реализације уговора у сваком моменту обезбеди потребан број извршилаца наведених квалификација, без обзира на њихова међусобна права и обавезе.

Изабрани понуђач сноси искључиву одговорност за своје раднике – за све евентуалне повреде на раду или у вези са радом истих, као и за сваку другу материјалну/нематеријалну штету коју би наведени радници могли претрпети, за време обављања посла у објектима Наручиоца.

Извршилац је дужан да благовремено, коректно и у писаној форми обавештава Наручиоца о неправилностима и проблемима у вези са предметном услугом.

Извршилац је дужан да у случају настанка штете благовремено обавести Наручиоца, те поступи у складу са правилима струке и услова из спецификације.

Члан 5.

Извршилац гарантује за квалитет извршених услуга и преузима све законске обавезе које се односе на отклањање последица које настану извршењем услуга неодговарајућег квалитета.

Извршилац је дужан да уважи све рекламације које му изнесе Наручилац и да отклони недостатке одмах без одлагања.

Уколико постоје примедбе на квалитет/квантитет извршених услуга, Наручилац ће сачинити рекламациони Записник на основу кога ће се умањити фактура.

Извршилац се обавезује да Наручиоцу надокнади сву штету коју му у извршењу обавеза преузетих овим Уговором, причини Извршилац/радници Извршиоца.

Уколико извршене услуге нису у складу са захтевима из Конкурсне документације, Извршилац одговара по законским одредбама о одговорности за неиспуњене обавезе.

Члан 6.

За свако непридржавање обавеза из прихваћене Понуде, од стране Извршиоца, Наручилац има право на једнострани раскид Уговора.

Извршилац када раскида Уговор, из разлога наведених у ставу 1. овог члана, као и других разлога утврђених законом, дужан је то саопштити Извршиоцу у писменој форми.

Извршилац је обавезан да Наручиоцу надокнади штету која је настала услед раскида Уговора, уколико је Извршилац одговоран за раскид Уговора.

Члан 7.

Извршилац се обавезује да ће све податке односно информације до којих дође приликом извршења предмета уговора из члана 2. а који се односе на пословање и обављање делатности Наручиоца, третирати као пословну тајну, а све у складу са Законом о заштити пословне тајне.

Такође, Извршилац се обавезује да ће са подацима о личности до којих дође приликом вршења услуге из члана 2., поступати у складу са Законом о заштити података о личности.

Члан 8.

Извршилац се обавезује да даном потписивања овог уговора на име средства финансијског обезбеђења, са картоном депонованих потписа достави уредно потписану и регистровану сопствену бланко меницу, без жираната у корист Наручиоца, са меничним овлашћењем за попуну у висини од 10% од уговорене вредности, без ПДВ-а, са клаузулом „без протеста“ и „по виђењу“ на име доброг извршења посла, плаћање уговорне казне и обезбеђење да неће ангажовати као подизвођача лице које није навео у понуди.

Меница за добро извршење посла мора да важи још 30 (тридесет) дана од дана истека рока за коначно извршење свих уговорених обавеза.

У оквиру меничног овлашћења неопходно је да буде наведен број уговора Наручиоца за који се оно везује, као и заводни број поступка Наручиоца који се окончава уговором

Овлашћење за попуњавање менице мора бити потписано и оверено, сагласно Закону о платном промету („Службени лист СРЈ“, бр. 3/2002 и 5/2003 и „Службени гласник РС“, бр. 43/2004 и 62/2006, 111/2009-др.закон , 31/2011 и 139/2014-др.закон).

Члан 9

Све што није регулисано одредбама овог уговора, примениће се одредбе Закона о облигационим односима.

Све евентуалне спорове који настану из, или поводом, овог уговора, уговорне стране ће покушати да реше споразумно.

Уколико спорови између Наручиоца и Извршиоца не буду решени споразумно, уговара се надлежност суда у Новом Саду.

Члан 10.

Овај уговор се закључује на период од 12 месеци од момента потписивања.

Овај уговор се може изменити само писаним анексом, потписаним од стране овлашћених лица уговорних страна, у зависности од финансијских средстава предвиђених Финансијским планом Наручиоца.

Уговорне стране сагласне су да је предметни уговор подложан изменама у складу са чланом 156 -161. Закона о јавним набавкама.

Сагласношћу уговорних страна, трајање уговора може бити продужено, уколико је то неопходно, услед измене уговора писаним анексима на основу чланова 156- 161. Закона о јавним набавкама.

Обавезе које доспевају у овој и у наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

Све што није регулисано одредбама овог уговора, примениће се одредбе Закона о облигационим односима.

Овај уговор је сачињен у 2 (два) истоветна примерка, од којих 1 (један) примерак задржава Наручилац за своје потребе, а 1 (један) Извршилац.

**За ИЗВРШИОЦА : За НАРУЧИОЦА:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Милена Табаковић

Датум потписивања уговора:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(попуњава Извршилац)